Michelle og Martin er meget imødekommende og interesserede i andre mennesker. De gav os gode forslag til, hvor vi kunne gå hen at spise både tæt på, hvor de bor og i centrum. Martin kender Connemara området rigtig godt, og gav os forslag til en endags tur, hvor vi fik set en masse dejlig natur, og gået en tur i nationalparken. Deres hus ligger 5-10 min kørsel fra Galway centrum i et dejligt stille område. Vi kan varmt anbefale at bo hos Michelle og Martin.